Komission asetus (EY) N:o 1841/2003, annettu 17 päivänä lokakuuta 2003, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta annetun asetuksen (EY) N:o 1227/2000 muuttamisesta



Virallinen lehti nro L 268 , 18/10/2003 s. 0058 - 0059



Komission asetus (EY) N:o 1841/2003, annettu 17 päivänä lokakuuta 2003, viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta annetun asetuksen (EY) N:o 1227/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 7 artiklan 2 kohdan sekä 15 ja 23 artiklan, sekä katsoo seuraavaa: (1) Komission asetuksessa (EY) N:o 1227/2000(3), sellaisena kuin se on viimeksi muutettuna asetuksella (EY) N:o 1203/2003(4), vahvistetaan asetuksen (EY) N:o 1493/1999 2 artiklan 3 kohdan b alakohdassa tarkoitetun ajanjakson päättymispäivä. Kyseisen ajanjakson aikana tuottaja saa uudelleenistutusoikeudet kyseisen viljelyalan istuttamisen jälkeen. Koska asetuksen (EY) N:o 1493/1999 2 artiklan 3 kohdassa säädetyn menettelyn soveltamispäivää on lykätty, on syytä lykätä myös mainittua määräpäivää. (2) Asetuksen (EY) N:o 1493/1999 14 artiklan 1 ja 2 kohdassa säädettyjen määrärahojen tehokasta määrittelyä varten olisi muutettava jäsenvaltioiden komissiolle toimittamien vuotuisten tiedonantojen päivämäärää ja täsmennettävä päivämäärä, jota on käytettävä tosiasiallisesti aiheutuneiden menojen ja tilitettyjen menojen määrittelemiseksi. (3) Lisäksi on tarpeen mukauttaa niiden tietojen yhdenmukaistettua esittämistapaa, jotka jäsenvaltioiden on lähetettävä komissiolle viiniköynnöslajikkeiden luokittelun osalta. (4) Tämän vuoksi on syytä muuttaa asetus (EY) N:o 1227/2000. (5) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1227/2000 seuraavasti: 1) Korvataan 2 artiklan 5 kohdassa ilmaisu "15 päivän heinäkuuta 2002" ilmaisulla "30 päivän kesäkuuta 2004". 2) Korvataan 16 artiklan 1 kohdan johdantokappale sekä a ja b alakohta seuraavasti: "Jäsenvaltioiden on toimitettava komissiolle viimeistään kunkin vuoden 10 päivänä heinäkuuta rakenneuudistusta ja uusiin lajikkeisiin siirtymistä koskevan järjestelmän osalta: a) ilmoitus kuluvan varainhoitovuoden 30 päivään kesäkuuta asti tosiasiallisesti toteutuneista menoista sekä asianomaisesta kokonaispinta-alasta; b) ilmoitus kuluvan varainhoitovuoden 30 päivään kesäkuuta asti tilitetyistä menoista sekä asianomaisesta kokonaispinta-alasta;" 3) Korvataan liitteessä oleva taulukko 9 "Viininvalmistukseen käytettävien viiniköynnöslajikkeiden luokittelu" tämän asetuksen liitteessä olevalla taulukolla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä lokakuuta 2003. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EUVL L 122, 16.5.2003, s. 1. (3) EYVL L 143, 16.6.2000, s. 1. (4) EUVL L 168, 5.7.2003, s. 9. LIITE " >PIC FILE= "L_2003268FI.005902.TIF"> 1. Vuosittainen tiedonanto jäsenvaltion valitseman päivän osalta; merkittävä muutokset aiempaan vuoteen verrattuna (tämän asetuksen 20 artiklan 4 ja 9 kohta). 2. Jäsenvaltio voi mukauttaa taulukon omaan lajikeluokittelujärjestelmäänsä."